Twee renosterstropers in Krugerwildtuin gevangTwee mans is in die Krugerwildtuin in hegtenis geneem nadat hulle glo ŉ renoster doodgemaak en onthoring het. Kol. Ronel Otto, ŉ polisiewoordvoerder van Noordwes, het Sondag gesê die polisie het beslag gelê op ŉ jaggeweer en ŉ twee renosterhorings. Volgens Otto is die twee verdagtes van Mosambiek. Hulle is in die park vasgetrek nadat hulle ŉ renosterkoei naby die Pafuri-kamp doodgemaak het. Die verdagtes moet Maandag in die Makhado-landdroshof verskyn op aanklagte van renosterstropery en die onwettige besit van ŉ vuurwapen en ammunisie. Altesaam 273 renosters is reeds vanjaar vir hul horings doodgemaak.